CELEX: 32014R1312
Language: ro
Date: 2014-12-10 00:00:00
Title: Regulamentul (UE) nr. 1312/2014 al Comisiei din 10 decembrie 2014 de modificare a Regulamentului (UE) nr. 1089/2010 de punere în aplicare a Directivei 2007/2/CE a Parlamentului European și a Consiliului în ceea ce privește interoperabilitatea serviciilor de date spațiale

11.12.2014   
            
            
               RO
            
            
               Jurnalul Oficial al Uniunii Europene
            
            
               L 354/8
            
         REGULAMENTUL (UE) NR. 1312/2014 AL COMISIEI
   din 10 decembrie 2014
   de modificare a Regulamentului (UE) nr. 1089/2010 de punere în aplicare a Directivei 2007/2/CE a Parlamentului European și a Consiliului în ceea ce privește interoperabilitatea serviciilor de date spațiale
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (Inspire) (1), în special articolul 7 alineatul (1),
   întrucât:
   
               (1)
            
            
               Regulamentul (UE) nr. 1089/2010 al Comisiei (2) stabilește modalitățile tehnice numai pentru interoperabilitatea seturilor de date spațiale.
            
         
               (2)
            
            
               Interoperabilitatea serviciilor de date spațiale se caracterizează prin capacitatea de a comunica, a executa sau a transfera date între acestea. Prin urmare, serviciile de date spațiale trebuie să fie documentate în continuare cu metadate suplimentare. Spre deosebire de normele de aplicare a seturilor de date spațiale, interoperabilitatea vizează, într-o măsură mai mică, și armonizarea conținutul serviciului.
            
         
               (3)
            
            
               Pentru elaborarea normelor de aplicare prevăzute de Directiva 2007/2/CE, accentul a fost pus mai întâi pe serviciile de bază, și anume serviciile de rețea, prin Regulamentul (CE) nr. 976/2009 al Comisiei (3), și pe interoperabilitatea seturilor de date spațiale, prin Regulamentul (UE) nr. 1089/2010. Regulamentul (UE) nr. 1089/2010 ar trebui, așadar, să fie acum modificat pentru a conține normele de aplicare pentru serviciile de date spațiale.
            
         
               (4)
            
            
               Măsurile prevăzute în prezentul regulament sunt conforme cu avizul comitetului instituit prin articolul 22 din Directiva 2007/2/CE,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 1089/2010 se modifică după cum urmează:
   
               1.
            
            
               articolul 1 se înlocuiește cu următorul text:
               „Articolul 1
               Obiect și domeniu de aplicare
               (1)   Prezentul regulament stabilește cerințele privind modalitățile tehnice pentru interoperabilitatea și, atunci când este posibil, armonizarea seturilor și serviciilor de date spațiale corespunzătoare categoriilor enumerate în anexele I, II și III la Directiva 2007/2/CE.
               (2)   Prezentul regulament nu se aplică serviciilor de rețea care intră în domeniul de aplicare al Regulamentului (CE) nr. 976/2009 al Comisiei (4).;
         
               2.
            
            
               la articolul 2, se adaugă următoarele puncte 31-38:
               
                           „31.
                        
                        
                           «punct final» (end point) înseamnă adresa de internet utilizată pentru a cere direct o operațiune furnizată de un serviciu de date spațiale;
                        
                     
                           32.
                        
                        
                           «punct de acces» (access point) înseamnă o adresă de internet care conține o descriere detaliată a unui serviciu de date spațiale, inclusiv o listă a punctelor finale pentru a permite executarea sa;
                        
                     
                           33.
                        
                        
                           «serviciu de date spațiale care poate fi solicitat» (Invocable spatial data service) înseamnă toate cele de mai jos:
                           
                                       (a)
                                    
                                    
                                       un serviciu de date spațiale cu metadate care îndeplinește cerințele din Regulamentul (CE) nr. 1205/2008 al Comisiei (5);
                                    
                                 
                                       (b)
                                    
                                    
                                       un serviciu de date spațiale cu cel puțin o adresă pentru localizarea resurselor care este un punct de acces;
                                    
                                 
                                       (c)
                                    
                                    
                                       un serviciu de date spațiale conform cu un set de specificații tehnice documentate și disponibile public care oferă informațiile necesare pentru executarea sa;
                                    
                                 
                     
                           34.
                        
                        
                           «serviciu de date spațiale interoperabil» (interoperable spatial data service) înseamnă un serviciu de date spațiale care poate fi solicitat ce îndeplinește cerințele prevăzute în anexa VI;
                        
                     
                           35.
                        
                        
                           «serviciu de date spațiale armonizat» (harmonised spatial data service) înseamnă un serviciu de date spațiale interoperabil care îndeplinește cerințele prevăzute în anexa VII;
                        
                     
                           36.
                        
                        
                           «set de date spațiale conform» (conformant spatial data set) înseamnă un set de date spațiale care îndeplinește cerințele prevăzute în prezentul regulament;
                        
                     
                           37.
                        
                        
                           «operațiune» (operation) înseamnă o acțiune suportată de un serviciu de date spațiale;
                        
                     
                           38.
                        
                        
                           «interfață» (interface) înseamnă setul denumit de operațiuni care caracterizează comportamentul unei entități, astfel cum este definită de ISO 19119:2005.
                        
                     ;
            
         
               3.
            
            
               articolul 6 se modifică după cum urmează:
               
                           (a)
                        
                        
                           titlul se înlocuiește cu următorul text:
                           „Liste de coduri și enumerări pentru seturile de date spațiale”;
                     
                           (b)
                        
                        
                           la alineatul (1), teza introductivă se înlocuiește cu următorul text:
                           „Listele de coduri aparțin unuia dintre următoarele tipuri, astfel cum se specifică în anexele I-IV:”;
                        
                     
         
               4.
            
            
               la articolul 8, se adaugă următorul alineat (3):
               „(3)   Actualizările de date se pun la dispoziția tuturor serviciilor de date spațiale conexe în conformitate cu termenul precizat la alineatul (2).”;
         
               5.
            
            
               după articolul 14 se introduc următoarele articole:
               „Articolul 14a
               Cerințe pentru serviciile de date spațiale care pot fi solicitate
               Până cel târziu la 10 decembrie 2015, statele membre furnizează metadatele serviciilor de date spațiale care pot fi solicitate în conformitate cu cerințele prevăzute în anexa V.
               Articolul 14b
               Modalități de interoperabilitate și cerințe de armonizare pentru serviciile de date spațiale care pot fi solicitate
               Serviciile de date spațiale care pot fi solicitate legate de datele incluse în cel puțin un set de date spațiale conform îndeplinesc cerințele de interoperabilitate prevăzute în anexele V și VI și, atunci când este posibil, cerințele de armonizare prevăzute în anexa VII.”;
         
               6.
            
            
               se introduce o anexă V, al cărei text este prevăzut în anexa I la prezentul regulament;
            
         
               7.
            
            
               se introduce o anexă VI, al cărei text este prevăzut în anexa II la prezentul regulament;
            
         
               8.
            
            
               se introduce o anexă VII, al cărei text este prevăzut în anexa III la prezentul regulament;
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 decembrie 2014.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 108, 25.4.2007, p. 1.
   
      (2)  Regulamentul (UE) nr. 1089/2010 al Comisiei din 23 noiembrie 2010 de punere în aplicare a Directivei 2007/2/CE a Parlamentului European și a Consiliului în ceea ce privește interoperabilitatea seturilor și serviciilor de date spațiale (JO L 323, 8.12.2010, p. 11).
   
      (3)  Regulamentul (CE) nr. 976/2009 al Comisiei din 19 octombrie 2009 de aplicare a Directivei 2007/2/CE a Parlamentului European și a Consiliului în ceea ce privește serviciile de rețea (JO L 274, 20.10.2009, p. 9).
   
      (4)  Regulamentul (CE) nr. 976/2009 al Comisiei din 19 octombrie 2009 de aplicare a Directivei 2007/2/CE a Parlamentului European și a Consiliului în ceea ce privește serviciile de rețea (JO L 274, 20.10.2009, p. 9).”
   
      (5)  Regulamentul (CE) nr. 1205/2008 al Comisiei din 3 decembrie 2008 de punere în aplicare a Directivei 2007/2/CE a Parlamentului European și a Consiliului în ceea ce privește metadatele (JO L 326, 4.12.2008, p. 12.)”
   
      ANEXA I
      
         
            „ANEXA V
            NORME DE APLICARE PENTRU SERVICIILE DE DATE SPAȚIALE CARE POT FI SOLICITATE
            PARTEA A
            
               Convenții de scriere
            
            La fel ca în Regulamentul (CE) nr. 1205/2008, pentru metadatele serviciilor de date spațiale se utilizează convențiile de scriere de mai jos.
            În cazul în care se specifică acest lucru în descrierea elementelor de metadate, domeniile de valori se utilizează cu multiplicitatea exprimată în tabelele relevante. În legătură cu un anumit domeniu, fiecare valoare este definită:
            
                        —
                     
                     
                        printr-un identificator numeric;
                     
                  
                        —
                     
                     
                        printr-un nume textual pentru persoane ce poate fi tradus în diferitele limbi comunitare;
                     
                  
                        —
                     
                     
                        printr-un nume neutru din punct de vedere lingvistic pentru calculatoare (valoarea exprimată între paranteze);
                     
                  
                        —
                     
                     
                        printr-o descriere sau o definiție opțională.
                     
                  Tabelul prezintă următoarele informații:
            
                        —
                     
                     
                        prima coloană conține trimiterea la punctul din anexă la care este definit elementul de metadate sau grupul de elemente de metadate;
                     
                  
                        —
                     
                     
                        a doua coloană conține numele elementului de metadate sau al grupului de elemente de metadate;
                     
                  
                        —
                     
                     
                        a treia coloană precizează multiplicitatea unui element de metadate. Exprimarea multiplicității respectă notația limbajului de modelare Unified Modelling Language (UML) pentru multiplicitate, în care:
                        
                                    —
                                 
                                 
                                    N înseamnă că elementul de metadate apare doar de N ori întrun ansamblu de rezultate;
                                 
                              
                                    —
                                 
                                 
                                    1..* înseamnă că elementul respectiv apare cel puțin o dată într-un ansamblu de rezultate;
                                 
                              
                                    —
                                 
                                 
                                    0..1 indică faptul că prezența elementului de metadate într-un ansamblu de rezultate este condițională, dar elementul de metadate poate să apară în ansamblul respectiv o singură dată;
                                 
                              
                                    —
                                 
                                 
                                    0..* indică faptul că prezența elementului de metadate într-un ansamblu de rezultate este condițională, dar elementul de metadate poate să apară o dată sau de mai multe ori;
                                 
                              
                                    —
                                 
                                 
                                    când multiplicitatea este 0..1 sau 0..*, condiția definește când elementele de metadate sunt obligatorii;
                                 
                              
                  
                        —
                     
                     
                        a patra coloană conține o declarație de condiționalitate în cazul în care multiplicitatea elementului nu se aplică tuturor tipurilor de resurse. Toate elementele sunt obligatorii în alte circumstanțe.
                     
                  PARTEA B
            
               Elementul de metadate «categorie»
            
            1.   Categorie
            Aceasta este o mențiune a statutului serviciului de date spațiale în ceea ce privește posibilitatea de solicitare.
            Domeniul de valori al acestui element de metadate este următorul:
            1.1.   Poate fi solicitat (invocable)
            Serviciul de date spațiale este un serviciu de date spațiale care poate fi solicitat.
            1.2.   Interoperabil (interoperable)
            Serviciul de date spațiale care poate fi solicitat este un serviciu de date spațiale interoperabil.
            1.3.   Armonizat (harmonised)
            Serviciul de date spațiale interoperabil este un serviciu de date spațiale armonizat.
            Partea C
            
               Instrucțiuni privind multiplicitatea și condițiile elementelor de metadate
            
            Noile metadate care descriu serviciul de date spațiale cuprind elementele de metadate sau grupurile de elemente de metadate enumerate în tabelul 1.
            Elementele de metadate sau grupurile de elemente de metadate respective sunt conforme cu multiplicitatea preconizată și cu condițiile aferente stabilite în tabelul 1.
            În cazul în care nu este exprimată nicio condiție cu privire la un anumit element de metadate, elementul respectiv este obligatoriu.
            
               Tabelul 1
            
            
               Metadate pentru serviciile de date spațiale care pot fi solicitate
            
            
                        Referință
                     
                     
                        Elemente de metadate noi
                     
                     
                        Multiplicitate
                     
                     
                        Condiție
                     
                  
                        1
                     
                     
                        Categorie
                     
                     
                        0..1
                     
                     
                        Obligatorie pentru serviciile de date spațiale care pot fi solicitate
                     
                  PARTEA D
            
               Cerințe suplimentare privind metadatele prevăzute în Regulamentul (CE) nr. 1205/2008
            
            1.   Adresa pentru localizarea resurselor
            Elementul de metadate «adresa pentru localizarea resurselor» prevăzut în Regulamentul (CE) nr. 1205/2008 conține, de asemenea, toate punctele de acces de la prestatorul de servicii de date spațiale, iar aceste puncte de acces sunt clar identificate ca atare.
            2.   Specificație
            Elementul de metadate «specificație» prevăzut în Regulamentul (CE) nr. 1205/2008 se referă, de asemenea, la specificații tehnice sau conține astfel de specificații (cum ar fi Ghidul tehnic Inspire, dar nu numai), pe care serviciul de date spațiale care poate fi solicitat le respectă integral, furnizând toate elementele tehnice necesare (lizibile pentru om și, atunci când este relevant, automat) pentru a permite solicitarea sa.”
         
      
   
   
      ANEXA II
      
         
            „ANEXA VI
            NORME DE APLICARE PENTRU INTEROPERABILITATEA SERVICIILOR DE DATE SPAȚIALE CARE POT FI SOLICITATE
            PARTEA A
            
               Cerințe suplimentare privind metadatele prevăzute în Regulamentul (CE) nr. 1205/2008
            
            1.   Condiții aplicabile accesului și utilizării
            Restricțiile tehnice aplicabile accesului și utilizării serviciului de date spațiale sunt documentate în elementul de metadate «CONSTRÂNGERI LEGATE DE ACCES ȘI UTILIZARE» prevăzut în Regulamentul (CE) nr. 1205/2008.
            2.   Partea responsabilă
            Partea responsabilă prevăzută în Regulamentul (CE) nr. 1205/2008 descrie cel puțin organizația gestionară responsabilă căreia îi revine rolul de gestionar al părții responsabile prevăzut în Regulamentul (CE) nr. 1205/2008.
            PARTEA B
            
               Elemente de metadate
            
            3.   Identificatorul sistemului de referință de coordonate
            După caz, aceasta este lista sistemelor de referință de coordonate suportate de serviciul de date spațiale.
            Fiecare sistem de referință de coordonate suportat este exprimat cu ajutorul unui identificator.
            4.   Calitatea serviciului
            Acesta este nivelul minim de calitate a serviciului estimat de către partea responsabilă de serviciul de date spațiale și prevăzut să fie valabil pentru o perioadă de timp.
            4.1.   Criterii
            Acestea sunt criteriile la care se referă măsurătorile.
            Domeniul de valori al acestui element de metadate este următorul:
            4.1.1.   Disponibilitate (availability)
            Descrie procentajul de timp în care este disponibil serviciul.
            4.1.2.   Performanță (performance)
            Descrie cât de repede se poate da curs unei cereri adresate serviciului de date spațiale.
            4.1.3.   Capacitate (capacity)
            Descrie numărul maxim de cereri simultane cărora li se poate da curs cu performanța declarată.
            4.2.   Măsurare
            4.2.1.   Descriere
            Descrie măsurarea pentru fiecare criteriu.
            Domeniul de valori al acestui element de metadate este textul liber.
            4.2.2.   Valoare (value)
            Descrie valoarea măsurării pentru fiecare criteriu.
            Domeniul de valori al acestui element de metadate este textul liber.
            4.2.3.   Unitate (unit)
            Descrie unitatea de măsură pentru fiecare criteriu.
            Domeniul de valori al acestui element de metadate este textul liber.
            PARTEA C
            
               Instrucțiuni privind multiplicitatea și condițiile elementelor de metadate
            
            Metadatele care descriu un serviciu de date spațiale interoperabil cuprind elementele de metadate sau grupurile de elemente de metadate enumerate în tabelul 1.
            Elementele de metadate sau grupurile de elemente de metadate respective sunt conforme cu multiplicitatea preconizată și cu condițiile aferente stabilite în tabelul 1.
            În cazul în care nu este exprimată nicio condiție cu privire la un anumit element de metadate, elementul respectiv este obligatoriu.
            
               Tabelul 1
            
            
               Metadate pentru serviciile de date spațiale interoperabile
            
            
                        Referință
                     
                     
                        Elemente de metadate noi
                     
                     
                        Multiplicitate
                     
                     
                        Condiție
                     
                  
                        1
                     
                     
                        Identificatorul sistemului de referință de coordonate
                     
                     
                        1..*
                     
                     
                        Obligatoriu dacă este relevant
                     
                  
                        2
                     
                     
                        Calitatea serviciului
                     
                     
                        3..*”
                     
                     
                         
                     
                  
      
   
   
      ANEXA III
      
         
            „ANEXA VII
            NORME DE APLICARE PENTRU ARMONIZAREA SERVICIILOR DE DATE SPAȚIALE INTEROPERABILE
            PARTEA A
            
               Caracteristici
            
            1.   Calitatea serviciului
            Probabilitatea ca un serviciu de date spațiale armonizat să fie disponibil este de 98 % din timp.
            2.   Codificarea ieșirilor
            Un serviciu de date spațiale armonizat care returnează obiecte spațiale ce intră în domeniul de aplicare al Directivei 2007/2/CE codifică obiectele spațiale în cauză în conformitate cu prezentul regulament.
            PARTEA B
            
               Elemente de metadate
            
            3.   Metadate de solicitare
            Elementul «metadate de solicitare» documentează interfețele serviciului de date spațiale armonizat și face o listă a punctelor finale pentru a permite comunicarea de tip mașină către mașină.
            PARTEA C
            
               Instrucțiuni privind multiplicitatea și condițiile elementelor de metadate
            
            Metadatele serviciului de date spațiale armonizat cuprind elementul de metadate sau grupul de elemente de metadate menționat în tabelul 1.
            Acest element de metadate sau grup de elemente de metadate este conform cu multiplicitatea preconizată și cu condițiile aferente stabilite în tabelul 1.
            În cazul în care nu este exprimată nicio condiție cu privire la un anumit element de metadate, elementul respectiv este obligatoriu.
            
               Tabelul 1
            
            
               Metadate pentru serviciile de date spațiale armonizate
            
            
                        Referință
                     
                     
                        Elemente de metadate noi
                     
                     
                        Multiplicitate
                     
                     
                        Condiție
                     
                  
                        1
                     
                     
                        Metadate de solicitare
                     
                     
                        1..*
                     
                     
                         
                     
                  PARTEA D
            
               Operațiuni
            
            1.   Lista operațiunilor
            Un serviciu de date spațiale armonizat realizează operațiunile enumerate în tabelul 2.
            
               Tabelul 2
            
            
               Operațiuni pentru serviciile de date spațiale armonizate
            
            
                        Operațiune
                     
                     
                        Rol
                     
                  
                        Obține metadatele serviciului de date spațiale armonizat.
                     
                     
                        Furnizează toate informațiile necesare despre serviciu și descrie capacitățile acestuia.
                     
                  2.   Operațiunea «Obține metadatele serviciului de date spațiale armonizat»
            2.1.   Cererea «Obține metadatele serviciului de date spațiale armonizat»
            2.1.1.   Parametrii cererii «Obține metadatele serviciului de date spațiale armonizat»
            Parametrul cererii «Obține metadatele serviciului de date spațiale armonizat» indică limbajul natural pentru conținutul răspunsului la cererea «Obține metadatele serviciului de date spațiale armonizat».
            2.2.   Răspunsul la cererea «Obține metadatele serviciului de date spațiale armonizat»
            Răspunsul la cererea «Obține metadatele serviciului de date spațiale armonizat» conține următorul set de parametri:
            
                        —
                     
                     
                        metadate ale serviciului de date spațiale armonizat;
                     
                  
                        —
                     
                     
                        metadate ale operațiunilor;
                     
                  
                        —
                     
                     
                        limbaje.
                     
                  2.2.1.   Parametrii metadatelor serviciului de date spațiale armonizat
            Parametrii metadatelor serviciului de date spațiale armonizat conțin cel puțin elementele de metadate INSPIRE ale serviciului de date spațiale armonizat prevăzute în prezentul regulament și în Regulamentul (CE) nr. 1205/2008.
            2.2.2.   Parametrii metadatelor operațiunilor
            Parametrul metadatelor operațiunilor furnizează metadate despre operațiunile serviciului de date spațiale armonizat. Parametrul descrie cel puțin fiecare operațiune, inclusiv cel puțin datele schimbate și adresa de rețea.
            2.2.3.   Parametrul limbajelor
            Se furnizează doi parametri ai limbajelor:
            
                        —
                     
                     
                        parametrul limbajului răspunsului, care indică limbajul natural folosit în parametrii răspunsului la cererea «Obține metadatele serviciului de date spațiale armonizat»;
                     
                  
                        —
                     
                     
                        parametrul limbajelor suportate, care conține lista limbajelor naturale suportate de serviciul de date spațiale armonizat.”